b'\n_START_ARTICLE_\nNum3rot (3. tuotantokausi)\n_START_PARAGRAPH_\nNum3roiden 3. tuotantokausi k\xc3\xa4ynnistyi Yhdysvalloissa 22. syyskuuta 2006 kaksiosaisella erikoisjaksolla "Spree", jonka jatko-osa "Two Daughters" esitettiin 29. p\xc3\xa4iv\xc3\xa4. Kausi p\xc3\xa4\xc3\xa4ttyi 18. toukokuuta 2007 esitettyyn jaksoon "The Janus List"._NEWLINE_Kauden alussa Megan joutuu kidnapatuksi. Charlien ja Amitan suhde etenee, kuten my\xc3\xb6s Meganin ja Larryn. Don alkaa tapailemaan vanhaa opiskelijaansa Liz Warneria. _NEWLINE_Kauden edetess\xc3\xa4 Larry p\xc3\xa4\xc3\xa4see toteuttamaan unelmansa astronauttina ja Don joutuu psykologille johtuen joukkosurmaep\xc3\xa4illyist\xc3\xa4. _NEWLINE_Kolmannen tuotantokauden esitys Suomessa aloitettiin Sub-kanavalla loppuvuodesta 2009. Tuotantokausi oli jo aiemmin julkaistu kuuden levyn DVD:n\xc3\xa4.\n_START_SECTION_\nSpree\n_START_PARAGRAPH_\nDon saa hoitaakseen jutun, jossa 30-vuotias opettaja Crystal Houle ja 17-vuotias poika l\xc3\xa4htev\xc3\xa4t yhteiselle tapporetkelle saapuen Los Angelesiin. Charlien ja Amitan seurustelusuhde jatkuu Amitan ilmoittaessa j\xc3\xa4\xc3\xa4v\xc3\xa4ns\xc3\xa4 CalScihin ja Alan aikoo muuttaa omaan asuntoon. Megan joutuu panttivangiksi.\n_START_SECTION_\nTwo Daughters\n_START_PARAGRAPH_\nJatko-osa jaksoon Spree. Donin pit\xc3\xa4\xc3\xa4 l\xc3\xb6yt\xc3\xa4\xc3\xa4 Crystal ja pelastaa Megan. Alan p\xc3\xa4\xc3\xa4tt\xc3\xa4\xc3\xa4kin j\xc3\xa4\xc3\xa4d\xc3\xa4 asumaan Charlien luo keskusteltuaan Donin kanssa.\n_START_SECTION_\nProvenance\n_START_PARAGRAPH_\n22 miljoonan dollarin arvoinen taulu varastetaan museosta ja ry\xc3\xb6st\xc3\xb6 johtaa useisiin murhiin.\n_START_SECTION_\nThe Mole\n_START_PARAGRAPH_\nKiinan konsultin tulkin murha johtaa Donin tiimin oikeusministeri\xc3\xb6ss\xc3\xa4 olevan solun j\xc3\xa4ljille. Colby pimitt\xc3\xa4\xc3\xa4 tietoa Donilta pelastaakseen vanhan armeijakaverinsa uran. Charlie on pettynyt, kun Larry ei pyyt\xc3\xa4nyt h\xc3\xa4nelt\xc3\xa4 apua artikkelinsa julkaisuun.\n_START_SECTION_\nTraffic\n_START_PARAGRAPH_\nSarja moottoritiehy\xc3\xb6kk\xc3\xa4yksi\xc3\xa4 panee Donin tiimin ratkomaan sattuman ongelmia.\n_START_SECTION_\nLongshot\n_START_PARAGRAPH_\nDonin tiimi tutkii murhaa, jossa hevoskisojen voittajia ennustanut mies murhataan. Liz Warner saapuu kaupunkiin ja h\xc3\xa4nen sek\xc3\xa4 Donin jutut riste\xc3\xa4v\xc3\xa4t.\n_START_SECTION_\nBlackout\n_START_PARAGRAPH_\nSarja voima-asemia tuhotaan kaupungissa ja Donin pit\xc3\xa4\xc3\xa4 selvitt\xc3\xa4\xc3\xa4 tiimins\xc3\xa4 kanssa mik\xc3\xa4 niiden takana olevien henkil\xc3\xb6iden motiivi on.\n_START_SECTION_\nHardball\n_START_PARAGRAPH_\nBaseballammattilainen kuolee saatuaan yliannostuksen steroideja.\n_START_SECTION_\nWaste Not\n_START_PARAGRAPH_\nVaarallisia kemikaaleja sis\xc3\xa4lt\xc3\xa4v\xc3\xa4t s\xc3\xa4ili\xc3\xb6t aiheuttavat asfaltin lohkeamisen ja naisen kuoleman. Alan alkaa seurustella Charlien uuden ty\xc3\xb6nantajan Mildred Finchin kanssa.\n_START_SECTION_\nBrutus\n_START_PARAGRAPH_\nKalifornian senaattori sek\xc3\xa4 psykologi murhataan. Kummassakin tapauksessa tekij\xc3\xa4 tekee itsemurhan heti ampumisen j\xc3\xa4lkeen. Don t\xc3\xb6rm\xc3\xa4\xc3\xa4 tutkimuksissa valtion vanhaan kokeiluun, jossa ihmisi\xc3\xa4 aivopest\xc3\xa4\xc3\xa4n murhaamaan.\n_START_SECTION_\nKiller Chat\n_START_PARAGRAPH_\nMurhaaja houkuttelee chathuoneiden avulla pedofiilej\xc3\xa4 myynniss\xc3\xa4 oleviin taloihin ja murhaa heid\xc3\xa4t v\xc3\xa4kivaltaisesti. Larry valmistautuu matkaansa avaruuteen.\n_START_SECTION_\nNine Wives\n_START_PARAGRAPH_\nDon etsii tiimins\xc3\xa4 kanssa FBI:n kymmenen etsityimm\xc3\xa4n henkil\xc3\xb6n listalla olevaa kulttijohtajaa.\n_START_SECTION_\nFinders Keepers\n_START_PARAGRAPH_\nKesken purjehduskisaa uponnut alus houkuttelee alueelle useita sit\xc3\xa4 etsivi\xc3\xa4 sukeltajia. Donin tulee l\xc3\xb6yt\xc3\xa4\xc3\xa4 alus saadakseen ratkaistua er\xc3\xa4\xc3\xa4n sit\xc3\xa4 etsineen sukeltajan murha. Charlie joutuu vaikeaan tilanteeseen miettiess\xc3\xa4\xc3\xa4n, auttaako h\xc3\xa4n NSA:ta vai Donia.\n_START_SECTION_\nTake Out\n_START_PARAGRAPH_\nKun kaksi poliisia murhataan ravintolary\xc3\xb6st\xc3\xb6jen sarjassa, Don laittaa Charlien ennustamaan heid\xc3\xa4n seuraavan kohteensa.\n_START_SECTION_\nEnd of Watch\n_START_PARAGRAPH_\n17 vuotta sitten kadonneen poliisin virkamerkin l\xc3\xb6ytyminen johtaa tutkinnan k\xc3\xa4ynnist\xc3\xa4miseen uudelleen.\n_START_SECTION_\nContenders\n_START_PARAGRAPH_\nYksi Davidin vanhoista yst\xc3\xa4vist\xc3\xa4 kutsuu h\xc3\xa4net apuun tapauksessa, jossa h\xc3\xa4nt\xc3\xa4 syytet\xc3\xa4\xc3\xa4n harjoitusvastustajansa murhaamisesta. Charlie puolustaa Larryn titteli\xc3\xa4 pokeriturnauksessa.\n_START_SECTION_\nOne Hour\n_START_PARAGRAPH_\nDonin ollessa psykologinsa luona entisen jengipomon poika kidnapataan ja tekij\xc3\xa4t vaativat miljoonalunnaita maksettavaksi tunnin sis\xc3\xa4ll\xc3\xa4.\n_START_SECTION_\nDemocracy\n_START_PARAGRAPH_\nUsean tuleviin vaaleihin liittyv\xc3\xa4n ihmisen murhat lavastetaan onnettomuuksiksi ja Donin pit\xc3\xa4\xc3\xa4 etsi\xc3\xa4 tekij\xc3\xa4t ennen kuin he iskev\xc3\xa4t uudestaan.\n_START_SECTION_\nPandora\'s Box\n_START_PARAGRAPH_\nLentokone sy\xc3\xb6ksyy maahan keskell\xc3\xa4 mets\xc3\xa4\xc3\xa4 ja paikalle ensimm\xc3\xa4isen\xc3\xa4 saapunut mets\xc3\xa4nvartija ammutaan.\n_START_SECTION_\nBurn Rate\n_START_PARAGRAPH_\nElinkautiseen vankeuteen tuomitun kirjepommittajan suunnittelemia pommeja k\xc3\xa4ytet\xc3\xa4\xc3\xa4n uudessa pommi-iskujen sarjassa. Kaikki merkit viittaavat edellisen tekij\xc3\xa4n opettaneeseen professoriin.\n_START_SECTION_\nThe Art of Reckoning\n_START_PARAGRAPH_\nKuolemaan tuomittu mies suostuu kertomaan vanhojen murhien ruumiideen k\xc3\xa4tk\xc3\xb6paikkoja, jos h\xc3\xa4n saa tavata tytt\xc3\xa4rens\xc3\xa4. Larry palaa takaisin maan pinnalle.\n_START_SECTION_\nUnder Pressure\n_START_PARAGRAPH_\nTerroristit aikovat tehd\xc3\xa4 terrori-iskun Los Angelesiin.\n_START_SECTION_\nMoney For Nothing\n_START_PARAGRAPH_\n50 miljoonan dollarin arvoinen l\xc3\xa4\xc3\xa4kelasti ry\xc3\xb6stet\xc3\xa4\xc3\xa4n ja FBI:n on l\xc3\xb6ydett\xc3\xa4v\xc3\xa4 tekij\xc3\xa4t ennen kuin he poistuvat kaupungista. Tutkintaa h\xc3\xa4iritsev\xc3\xa4t kuitenkin parivaljakko, joka haluaa l\xc3\xb6yt\xc3\xa4\xc3\xa4 rekan ennen Donia.\n_START_SECTION_\nThe Janus List\n_START_PARAGRAPH_\nMies uhkaa r\xc3\xa4j\xc3\xa4ytt\xc3\xa4\xc3\xa4 sillan jos Charlie ei vastaa jokaiseen h\xc3\xa4nen kysymykseens\xc3\xa4 oikein. Mies j\xc3\xa4\xc3\xa4 henkiin, mutta h\xc3\xa4net on myrkytetty ja h\xc3\xa4n kuolee pian. Charlie alkaa kuitenkin miettim\xc3\xa4\xc3\xa4n tapausta enemm\xc3\xa4n ja sen takaa paljastuu paljon enemm\xc3\xa4n.'